**VALSTYBĖS**

**VALDOMOS**

**ĮMONĖS**

**VALSTYBĖS ĮMONĖ ŽEMĖS ŪKIO INFORMACIJOS IR KAIMO VERSLO CENTRAS**

**Adresas:** V. Kudirkos g. 18-1, 03105 Vilnius

**Įmonės kodas:** 210086220

**Tel.:** (8 5) 266 0601, <https://www.vic.lt/>

ww.vic.lt/

**NEPRIKLAUSOMŲ VALDYBOS NARIŲ ATRANKOS SKELBIMAS**

**Įmonės veiklos aprašymas**

Valstybės įmonės pagrindinė veikla – atlikti Žemės ūkio ministerijos reguliavimo srities registrų ir informacinių sistemų projektavimo, diegimo, eksploatavimo ir tobulinimo darbus; tvarkyti ir atnaujinti pagal naujausią ortofotografinę medžiagą Kontrolinių žemės sklypų, pasėlių laukų duomenų bazę, priimti paraiškų duomenis; administruoti Lietuvos Respublikos žemės ūkio ir kaimo verslo registrą, Lietuvos Respublikos traktorių, savaeigių žemės ūkio mašinų ir jų priekabų registrą, Lietuvos Respublikos ūkininkų ūkių registrą, Ūkinių gyvūnų registrą, Lietuvos Respublikos gyvūnų augintinių registrą, Lietuvos Respublikos pašarų ūkio subjektų registrą, Paraiškų priėmimo informacinę sistemą, Pieno apskaitos informacinę sistemą, Tiesioginių išmokų už pieną informacinę sistemą, Lietuvos žemės ūkio ir maisto produktų rinkos informacinę sistemą, ir teikti informaciją Lietuvos Respublikos institucijoms, Europos Komisijai, Europos Sąjungos statistikos tarnybai (Eurostatui) ir kitoms Europos Sąjungos institucijoms; administruoti ir tobulinti Gyvulių veislininkystės informacinę sistemą (galvijų (pieninių, mėsinių), arklių, kiaulių, ožkų, avių veislininkystės posistemių) (toliau – GYVIS), Žemdirbių mokymų ir konsultacijų informacinę sistemą; palaikyti Ekologiškų ir išskirtinės kokybės žemės ūkio ir maisto produktų gamybos sektorių duomenų administravimo informacinę sistemą; Lietuvos Respublikos fitosanitarinio registro informacinę sistemą; atlikti galvijų genetinį vertinimą ir duomenų analizę; administruoti kooperatinių bendrovių (kooperatyvų) pripažinimą žemės ūkio kooperatinėmis bendrovėmis (kooperatyvais).

**Informacija apie kolegialų organą**

Valstybės įmonė Žemės ūkio informacijos ir kaimo verslo centras yra valstybės valdoma įmonė, kurios savininko teises ir pareigas įgyvendina Lietuvos Respublikos žemės ūkio ministerija.

Valstybės įmonėje bus sudaroma valdyba, kurią sudarys 5 valdybos nariai, iš jų – 1 narys Žemės ūkio ministerijos paskirtas valstybės tarnautojas, 1 narys valstybės įmonės Žemės ūkio informacijos ir kaimo verslo centro darbuotojų atstovas ir 3 atrinkti nepriklausomi valdybos nariai. Kitų kolegialių organų ir komitetų valstybės įmonėje nėra sudaryta.

Valstybės įmonės valdybos kompetencija, sprendimų priėmimo tvarka, atsakomybė, taip pat jos narių teisės ir pareigos ir atsakomybė nesiskiria nuo nurodytųjų Lietuvos Respublikos valstybės ir savivaldybės įmonių įstatyme, Valstybės turtinių ir neturtinių teisių įgyvendinimo valstybės valdomose įmonėse tvarkos apraše, patvirtintame Lietuvos Respublikos Vyriausybės 2012 m. birželio 6 d. nutarimu Nr. 665 „Dėl Valstybės turtinių ir neturtinių teisių įgyvendinimo valstybės valdomose įmonėse tvarkos aprašo patvirtinimo“, Kandidatų į valstybės ar savivaldybės įmonės, valstybės ar savivaldybės valdomos bendrovės ar jos dukterinės bendrovės kolegialų priežiūros ar valdymo organą atrankos apraše, patvirtintame Lietuvos Respublikos Vyriausybės 2015 m. birželio 17 d. nutarimu Nr. 631 „Dėl Kandidatų į valstybės ar savivaldybės įmonės, valstybės ar savivaldybės valdomos bendrovės ar jos dukterinės bendrovės kolegialų priežiūros ar valdymo organą atrankos aprašo patvirtinimo“ ir kituose teisės aktuose.

Atlygis už darbą valdyboje. Su nepriklausomu kolegialaus organo nariu per 30 d. nuo jo paskyrimo į valdybą pasirašoma valdybos nario veiklos sutartis, kurioje nurodomas valdybos nario veiklos valandinis įkainis eurais. Atlygis valdybos nariui mokamas Valstybės įmonių ir savivaldybės įmonių valdybų narių atlygio skyrimo tvarkos aprašo, patvirtinto Lietuvos Respublikos Vyriausybės 2015 m. spalio 14 d. nutarimu Nr. 1092 „Dėl Valstybės įmonių ir savivaldybės įmonių valdybų narių atlygio skyrimo tvarkos aprašo patvirtinimo ir valdybos narių civilinės atsakomybės draudimo“, nustatyta tvarka. Nepriklausomo kolegialaus organo nario mokėtinus mokesčius ir įmokas (įskaitant ir tuos, kurie gali būti nustatyti ateityje), kiek tai susiję su atlygio gavimu, apskaičiuoja ir sumoka valstybės įmonė. Tuo atveju, jeigu pagal galiojančius teisės aktus nepriklausomas kolegialaus organo narys turėtų įregistruoti individualią veiklą, leidžiančią teikti sutartyje numatytas paslaugas, valstybės įmonė nepriklausomam kolegialaus organo nariui atlygį moka tik turėdama nepriklausomo kolegialaus organo nario valstybės įmonei pateiktą individualios veiklos pažymos ar kito pagal galiojančius teisės aktus leidžiančio pagal sutartį vykdyti veiklą dokumento, kopiją. Tokiu atveju visus mokesčius nepriklausomas kolegialaus organo narys privalo sumokėti pats, jeigu galiojantys teisės aktai nenustato kitaip.

Kolegialaus organo kadencija: kandidatas būtų skiriamas į valstybės įmonės Žemės ūkio informacijos ir kaimo verslo centro valdybos narius 4 metų kadencijai.

**Atrankos procedūros**

Atrankos būdas: pokalbis.

Atrankos vykdymas:

I atrankos etapas – atranka pagal kandidato pateiktuose dokumentuose nurodytus duomenis;

II atrankos etapas – kandidatų vertinimas, pokalbiai su atrinktais kandidatais, kurie atitinka keliamus reikalavimus. Esant dideliam dalyvių skaičiui ir siekiant atrankos procesų efektyvumo, atrankos komisijos sprendimu į antrąjį atrankos etapą gali būti kviečiami tik geriausi pirmajame atrankos etape įvertinti kandidatai, į pokalbius kviečiant ne daugiau kaip po 5 geriausius kandidatus į kiekvieną valdybos nario vietą;

III atrankos etapas – papildomas kandidatų kompetencijų vertinimas ir pateiktos informacijos tikrinimas (esant poreikiui);

IV atrankos etapas – kandidatų patikra kompetentingose institucijose teisės aktų nustatyta tvarka;

V atrankos etapas – valstybės įmonės savininko sprendimas dėl valstybės įmonės valdybos narių išrinkimo.

Atranką vykdys Ancor Baltic, UAB ir Lietuvos Respublikos žemės ūkio ministro įsakymu sudaryta Atrankos komisija. Atranka vykdoma pagal Kandidatų į valstybės ar savivaldybės įmonės, valstybės ar savivaldybės valdomos bendrovės ar jos dukterinės bendrovės kolegialų priežiūros ar valdymo organą atrankos aprašą, patvirtintą Lietuvos Respublikos Vyriausybės 2015 m. birželio 17 d. nutarimu Nr. 631 „Dėl Kandidatų į valstybės ar savivaldybės įmonės, valstybės ar savivaldybės valdomos bendrovės ar jos dukterinės bendrovės kolegialų priežiūros ar valdymo organą atrankos aprašo patvirtinimo“ (toliau – tvarkos aprašas). Su tvarkos aprašu galima susipažinti <https://www.e-tar.lt/portal/lt/legalAct/0bf2e080199b11e58569be21ff080a8c/asr>

**KANDIDATAMS KELIAMI BENDRIEJI, SPECIALIEJI IR NEPRIKLAUSOMUMO REIKALAVIMAI**

Kandidatai, pretenduojantys į nepriklausomus kolegialaus organo narius, turi atitikti nustatytus specialiuosius reikalavimus bei Lietuvos Respublikos valstybės ir savivaldybės įmonių įstatymo 10 straipsnyje ir Atrankos apraše nustatytus bendruosius ir nepriklausomumo reikalavimus.

**Bendrieji reikalavimai**

* turi aukštąjį universitetinį ar jam prilygintą išsilavinimą;
* yra nepriekaištingos reputacijos;
* yra nesusijęs su kitais juridiniais asmenimis ryšiais, dėl kurių galėtų kilti interesų konfliktas;

**Specialieji reikalavimai kandidatams**

**Kandidatui į strateginio planavimo ir valdymo** **srities kompetenciją (renkami 2 kandidatai):**

* ne mažesnė nei 3 metų darbo juridinio asmens valdyboje patirtis, arba ne mažesnė nei 3 metų darbo juridinio asmens vadovu patirtis;
* mokėti valstybinę kalbą, taip pat anglų kalbą pažengusio vartotojo lygmens B2 lygiu;
* puikūs lyderystės, komandinio darbo ir bendradarbiavimo su suinteresuotomis šalimis gebėjimai;
* organizacijų vystymo ir (ar) organizacijos pokyčių įgyvendinimo patirtis;
* galimybė skirti pakankamai laiko įsigilinti į valstybės įmonės veiklos specifiką.

Papildomai bus vertinami šie kandidatų privalumai:

* darbo patirtis įmonės kolegialiuose priežiūros ir (ar) valdymo organuose einant aukščiausio lygio vadovaujamas pareigas;
* įmonių veiklos valdymo, kontrolės ir priežiūros žinios bei patirtis;
* žinios ir patirtis įmonių finansinio planavimo, analizės ir kontrolės srityse;
* gebėjimai sistemiškai analizuoti ir vertinti situaciją, rengti analitinę medžiagą ir priimti optimalius sprendimus.

**Kandidatui į ūkio šakos, kurioje veikia įmonė, srities kompetenciją:**

* ne mažesnė nei 3 metų vadovaujamo darbo patirtis informacinių technologijų įmonėje, arba 3 metų ūkinės komercinės veiklos vykdymo atitinkamoje ūkio šakoje, kurioje veikia valstybės įmonė (registrų ir (ar) informacinių sistemų kūrimas, administravimas, plėtojimas), patirtis;
* ne mažesnė nei 3 metų darbo kolegialiuose valdymo ar priežiūros organuose patirtis;
* mokėti valstybinę kalbą, taip pat anglų kalbą pažengusio vartotojo lygmens B2 lygiu;
* puikūs lyderystės, komandinio darbo ir bendradarbiavimo su suinteresuotomis šalimis gebėjimai;
* galimybė skirti pakankamai laiko įsigilinti į valstybės įmonės veiklos specifiką.

Papildomai bus vertinami šie kandidatų privalumai:

* įmonių veiklos valdymo, kontrolės ir priežiūros žinios bei patirtis;
* žinios ir patirtis įmonių finansinio planavimo, analizės ir kontrolės srityse;
* gebėjimai sistemiškai analizuoti ir vertinti situaciją, rengti analitinę medžiagą ir priimti optimalius sprendimus.

**Nepriklausomumo reikalavimai**

Asmuo laikomas nepriklausomu kandidatu, jei jo su valstybės įmone, Lietuvos Respublikos žemės ūkio ministerija ar kitais nepriklausomais kolegialaus organo nariais nesieja jokie ryšiai, kurie gali lemti interesų konflikto atsiradimą, trukdantį sprendimus priimti geriausiais valstybės įmonės interesais. Kandidatas į valstybės įmonės kolegialaus organo narius turi atitikti šiuos nepriklausomumo reikalavimus:

* turi nebūti valstybės įmonės kolegialaus organo, Lietuvos Respublikos žemės ūkio ministerijos ar jai pavaldaus juridinio asmens valstybės tarnautojas ar darbuotojas ir paskutinius vienus metus turi būti nėjęs tokių pareigų;
* turi nebūti valstybės įmonės ar susijusio juridinio asmens vadovas ar darbuotojas ir paskutinius vienus metus turi būti nėjęs tokių pareigų ir negavęs atlygio iš valstybės įmonės ar susijusio juridinio asmens, išskyrus atlygį už kolegialaus organo ar komiteto nario pareigas;
* turi nebūti valstybės įmonės ar susijusio juridinio asmens dalyvis, šių juridinių asmenų dalyvių atstovas;
* turi neturėti reikšmingų verslo ryšių su valstybės įmonės ar su susijusiu juridiniu asmeniu nei tiesiogiai, nei kaip turinčio tokių ryšių juridinio asmens dalyvis ar vadovas. Turinčiu reikšmingų verslo ryšių laikomas fizinis ar juridinis asmuo, kurio pajamos iš Įmonės, jos dalyvio ar susijusio juridinio asmens per paskutinius 12 mėnesių yra didesnės nei 1000 eurų, išskyrus darbo užmokestį ar atlygį už kolegialaus organo ar komiteto nario pareigas;
* paskutinius dvejus metus turi nebūti audito įmonės, kuri atlieka ar atliko valstybės įmonės ar susijusio juridinio asmens auditą, partneriu, dalyviu, vadovu, kolegialaus organo nariu arba darbuotoju;
* turi nebūti tos valstybės įmonės kolegialaus organo nariu ilgiau kaip 10 metų. Šis laikotarpis apskaičiuojamas prie būsimo kolegialaus organo nario pareigų ėjimo laikotarpio, kuriam kandidatas būtų skiriamas, pridedant praėjusius tos pačios įmonės kolegialaus organo nario pareigų ėjimo laikotarpius, tarp kurių yra ne didesnis kaip vienų metų laiko tarpas;
* turi nebūti daugiau nei trijų (įskaitant valstybės įmonę, į kurios kolegialų organą pretenduoja) Lietuvos Respublikos žemės ūkio ministerijos valdomų įmonių kolegialių organų nariu;

**DOKUMENTAI IR JŲ TEIKIMO BŪDAI**

**Dokumentai, kuriuos privalo pateikti kandidatai**

* Kandidato paraiška dalyvauti atrankoje ir sąžiningumo deklaracija;
* Gyvenimo aprašymas (CV);
* Kandidato motyvacinis laiškas atrankos komisijai;
* Kandidato tapatybę patvirtinančio dokumento kopija;
* Atrankos komisijos prašymu gali būti prašoma pateiki papildomus dokumentus, patvirtinančius atitiktį nurodytiems bendriesiems, specialiesiems ir nepriklausomumo reikalavimams bei kitiems teisės aktų nustatytiems reikalavimams.

**Dokumentų pateikimo būdai ir terminai**

Galimi kandidatavimo dokumentų pateikimo būdai:

* Asmeniškai A. Goštauto g. 40B, LT-03163 Vilnius, 5 aukštas, darbo laikas nuo 8:30 iki 17:30. Pateikiamos dokumentų kopijos, o dokumentų originalus gali būti prašoma pateikti, jei kandidatas bus pripažintas atrankos laimėtoju;
* Paštu (registruotu laišku ar per kurjerių tarnybą) A. Goštauto g. 40B, LT-03163 Vilnius. Pateikiamos dokumentų kopijos, o dokumentų originalus gali būti prašoma pateikti, jei kandidatas bus pripažintas atrankos laimėtoju;
* Elektroniniu paštu kristina.rockute@ancor.lt „Atranka į įmonės nepriklausomus valdybos narius“.

Dokumentai teikiami iki š. m. balandžio 1 d. (20 kalendorinių dienų nuo paskelbimo) (imtinai).

Teikiant dokumentus, būtina nurodyti į kokią valdybos kompetencijų sritį (-is) kandidatuojama. Teikti kandidatūrą galima į daugiau nei vieną sritį

**Kontaktiniai asmenys**

* Lietuvos Respublikos žemės ūkio ministerijos kontaktinis asmuo: Turto ir viešųjų pirkimų skyriaus vyriausiasis specialistas Ignas Kišvinas, tel. (8 5) 239 1280, el. p. [ignas.kisvinas@zum.lt](mailto:ignas.kisvinas@zum.lt); Turto ir viešųjų pirkimų skyriaus vyriausioji specialistė Neringa Gujytė, tel. (8 5) 239 1109, el. p. [neringa.gujyte@zum.lt](mailto:neringa.gujyte@zum.lt);
* „Ancor Baltic“ UAB kontaktinis asmuo: Kristina Ročkutė, personalo atrankų specialistė, mob. Tel.: +370 646 20600, el. p. [kristina.rockute@ancor.lt](mailto:kristina.rockute@ancor.lt).

**PAPILDOMA INFORMACIJA KANDIDATAMS**

* Įmonės interneto svetainės adresas: <https://www.vic.lt/>;
* Įmonės strateginis veiklos planas: <http://www.vic.lt/administracine-informacija/strateginiai-veiklos-planai/>;
* Raštas dėl valstybės lūkesčių įmonei: <http://zum.lrv.lt/lt/struktura-ir-kontaktai/valdymo-srities-istaigos>;

**PRIEDAS.** Kandidato paraiška dalyvauti atrankoje ir sąžiningumo deklaracija.

**Valstybės valdomų įmonių kolegialių organų atrankos vykdomos laikantis pasaulyje pripažintų VVĮ valdysenos standartų**

* Vieša ir aiški tvarka
* Į kompetencijas orientuota atranka
* Platus ir profesionalus kandidatų patikrinimas
* Konfidencialumas viso atrankos proceso metu
* Atrankoje dalyvauja nepriklausoma atrankų agentūra